تبریزین صنعتی بینالارین دوزلتمهسینده دیقّت اولماییب
یازار : میرزه عبدالصمد ملکی | بؤلوم : خبرلر+0 به یه ن
تبریزین صنعتی بینالارین دوزلتمهسینده دیقّت اولماییب
تبریز شهرداری دئدی: تأسوفله تبریزین صنعتی بینالارین دوزلمهسینده و اونلارین یئرلشمهسینده لازیمی دیقّت اولماییب. بو بینالار شهرین شرق-غرب یئللرینی نظرده آلمادان دوزلیب. بو دا بو كرخانالاردان چیخان توستولرین موستقیم مسكونی منطقهیه داخیل اولماسینا سبب اولور.
فارسین تبریز شهرداریسینین عمومی رابیطهلریندن وئردیگی خبره گؤره، علیرضا نوین دئدی: تبریزده یاشیل ساحه حوزهسینده شهر مودیریّتینین ایجرایی برنامهلری، طرحلری و سیاستلریله، قدیمكی باغ شهر تبریزی مقصد آلمیشیق.
او منطقه یئددی محدودهسینده یئرلشن «لاله» و «رواسان» باغلاراینا ایشاره ائلهمكله دئدی: تبریز شهرداریسی چالیشیر لاله و رواسان باغلارینی آلیب إحیاء الهمكله كئچمیش ایللرده یاشیل ساحهلری خرابلاماغینی جوبران ائلهسین.
تبریز شهرداری دئدی: تأسوفله كئچمیش ایللرده تبریز باغلارینین خرابلاما گئدیشی چوخ شیدّتلی ایدی كی باعیث اولوب بو شهر اكولوژی و یاشیل ساحه و ایجتیماعی شادلیق باخیمدان آشاغی دوشسون و اؤلكهنین ایكینجی آلوده شهری حسابلانسین.
او آرتیردی: یاشیل شهر طرحی تبریزین باغلارینی آبادلاماق مقصدی ایله نئچه ایل اوّل باشلانیب و یوزلر میلیار قیران سرمایه ایله اومید وئریجی نتیجهلر حاصیل اولوب.
اوقیانوس درینلیگی هیولاسی
یازار : میرزه عبدالصمد ملکی | بؤلوم : عمومی+0 به یه ن
اوقیانوس درینلیگی هیولاسی
ایینهدیشلی بالیق، اوقیانوسون قورخولو بالیقلارینین بیری ساییلیر. بو بالیغین دیشلری بدن حجمینه گؤره چوخ بؤیوكدور.
بو بالیق اوقیانوسون دؤرد كیلومتر درینلیگینین سو فیشارینا دؤزه بیلیر.
اوقیانوس درینلیگینین عجیبه نوعلاریندان اولوب، اؤزونو قارماشیق موحیطده یاشاماغا اویغونلاشدیران، ایینهدیشلی بالیقدیر. (anoplogaster cornuta) بو بالیغین جوثّهسینه گؤره اوقیانوسون اَن بؤیوك دیشلرینه صاحیب اولدوغو اوچون عجیبه و قورخولو گؤركمی وار.
بو كیچیك هیولا اوقیانوسون دؤرد كیلومتر درینلیگینده یاشایا بیلر. چوخراق موركب و آیری بالیقلادان تغذیه ائدر.
اوشاقلارین تشویق و تنبئهی
یازار : میرزه عبدالصمد ملکی | بؤلوم : اجتماعی+0 به یه ن
اوشاقلارین تشویق و تنبئهی
تشویق و تنبئه، قایدالارین رعایتی و نظمین قورولماسی اوچون ایكی تربیه یولودور. اونلار یئرینده و اؤلچوسو قدر اولمالیدیلار.
تشویق نهدیر؟
تشویق، اینسانی ماراغا گتیرن و استعدادلارینی چیچكلنمگه تحریك ائدن و اونا داخیلی راضیلیق وئرن اصولدور. تشویق آیریلاری طرفیندن فردین داورانیشینی تقدیر ائلهمك اوچون مادی و یا معنوی ایقدام ساییلیر.
تنبئه نهدیر؟
اینسانین روحی و یا جیسمینین اینجیمهسینه سبب اولوب بیر داورانیشین قارشیسینی آلان هر بیر زادا تنبیه دئییلر. تشویقده اولان كیمی تنبیهده جیسمی و روحی اولا بیلر.
تشویق و تنبئهین اثری، روشوتله موكافاتی بیر-بیریندن آییرا بیلدیگیمیز زمان، موناسیب اولار. موكافات وئرمك اوشاغین دَیَرینی تثبیت ائدیب اونون موناسیب داورانیشینی و اخلاقینی دواملی ائلر.
اوشاق آتا آنا طرفیندن موكافاتلاندیغی زمان، آتا آنانین گؤزونده یاخشی اولان عملی تانییار و یا عكسینه آنا توكاندا اوشاغینین الیندن جانا گلیب ایستهدیگینی اونا آلیرسا، بو ایشین تكراری اوشاغین سیرتیق اولماسینا سبب اولار. بئله جاییزهلر اوشاغا روشوت وئرمك كیمی بیر شئیدیر و اونون داورانیشیندا منفی تأثیر قویار.
موتخصیصلرین چوخو بئله اینانیرلار كی منفی تأثیری اولان روشوتلری مثلاً «بو ایشی گؤرمهسن، بونو سنه وئرمهرم !» قیسا مودّت اوچون تأثیرلی اولسا دا اوزون مودّتده اثرینی ایتیرر. آتا آنا یاخشی و لاییقلی داورانیشلاری ترویج ائلهمهلی و اونون موقابیلینده اوشاغا جاییزه وئرمهلیدیلر.
موكافات برنامهلری
1. موناسیب، یئرینده و واختیندا اولان موكافات
اوشاغین هر دفعه دوزگون عمل ائلهدیگینده، موكافات لازیمدیر. لاكین بعضاً موكافاتدان دواملی ایستیفاده ائتمك موناسیب دئییل. چونكی اولا بیلر اوشاق موكافات آلماقدان یورولا و طلب اولونان عملی آز یئرینه گتیره و یا ایمكانی وار والدینین، هر داورانیشین موقابیلینده موكافات وئرمگه فورصتلری اولمایا و یا اولا بیلر اوشاغین هر موناسیب داورانیشینا موكافات وئرمگه ایمكان اولمایا.
2. اؤز اینتیظارلارینی موعیّنلشدیرمك
اوّلده اوشاقدان طلب ائلهدیگیز ایشی سئچین. مثلاً یاتاندا باهانا آختارماسین، جمعده موناسیب داورانیشی اولسون. سونرا وظیفهلرینی و گؤرولمهلی ایشلری اونا بیر-بیر سایین. اوشاغین داورانیشی گؤزلهدیگیز كیمی اولسا اونا موكافات وئرین.
3. اوشاقلا مصلحتلشمك موكافات ساییلار
انگیزه یارادان موكافات بارهده اوشاقلا مصلحتلشیب، موكافاتین ارزیشلرینی اونا ساییین.
4. تشویقده واختی رعایت ائلهمك
تشویق حؤكماً بللی اولان واخت و یا اوشاغین داورانیشی دوزلندن سونرا اولمالیدیر. ایستدیگیز داورانیش اونون بیر عادی داورانیشینا چئوریلنه قدر، تشویقی ایدامه وئرین.
5. تشویق اوچون هدف بللی ائدین
تشویقدن هدف، اوشاقلاری تربیهده دوز یولو باشلاماغا حاضیرلاماقدیر، بونا گؤره هر ایش اوچون اونو تشویق ائلهمك لازیم دئییل. اوشاغیز هر ایشی جاییزه و روشوت موقابیلینده انجام وئرمگه اؤیرنیبسه، ایشی دایاندیریب، اونون تربیه یولونو دگیشدیرمهلیسیز.
عالیملرین یئنی كشفی خستهلیكلرین دقیق تشخیصینه ایمكان وئرهجك.
یازار : میرزه عبدالصمد ملکی | بؤلوم : ساغلاملیق+0 به یه ن
عالیملرین یئنی كشفی خستهلیكلرین دقیق تشخیصینه ایمكان وئرهجك.
سوییس عالیملری آپاردیقلاری آراشدیرمالار نتیجهسینده هر بیر شخصین اؤزونهمخصوص ثابیت “نفس ایزی”نین اولدوغونو اورتایا چیخاریبلار.
سوییس فدرال تئكنیكی مؤسیسهنین تدقیقاتچیلارینین كؤنوللولر اوزرینده آپاردیقلاری تجروبهلر زامانی هر بیر اینسانا مخصوص آیری و شیمیایی نفس “ایز”اینین مؤوجودلوغو ثبوتا یئتیریلیب. تدقیقات پروسسی عرضینده هر بیر اینسانین نفس ایزینده كیچیك دییشیكلیكلرین مئیدانا گلدیگی، لاكین بو ایزین طیبّی مقصدلر اوچون ایستیفادهیه الوئریشلی درجهده ثابیت قالدیغی اؤیرنیلیب.
آراشدیرما نتیجهلرینین درج اولوندوغو “پلوس اونئ” ژورنالینداكی مقالهده تدقیقات قروپونون رهبری پروفسور «رئناتو زئنوبینین» خستهلرین نفس ایزینین اؤیرنیلمهسی ایله دوچار اولدوقلاری خستهلیكلره دقیق تشخیصین مومكون اولاجاغینی بیلدیردیگی قئید اولونوب. پروفسور یئنی كشفین خصوصیله آغجیگر خستهلیكلریندن اذیّت چكن اینسانلارین موعالیجهسینده مؤثّیر اولا بیلهجگینی دئییب.
هابئله عالیم نفس ایزینین بیر نئچه ثانیه عرضینده موعیّن اولوندوغونو، قان و سیدیك تحلیلینین نتیجهلرینین اؤیرنیلمهسی اوچون ایسه داها چوخ واخت صرف اولوندوغونو وورغولاییب.
alimlərin yeni kəşfi xəstəliklərin dəqiq diaqnozuna imkan verəcək.
“azerimuslims.com” türkiyə mətbuatına istinadən bildirir ki, isveçrə alimləri apardıqları araşdırmalar nəticəsində hər bir şəxsin özünəməxsus sabit “nəfəs izi”nin olduğunu ortaya çıxarıblar.
isveçrə federal texniki institutunun tədqiqatçılarının könüllülər üzərində apardıqları təcrübələr zamanı hər bir insana məxsus ayrı və kimyəvi nəfəs “iz”inin mövcudluğu sübuta yetirilib. tədqiqat prosesi ərzində hər bir insanın nəfəs izində kiçik dəyişikliklərin meydana gəldiyi, lakin bu izin tibbi məqsədlər üçün istifadəyə əlverişli dərəcədə sabit qaldığı öyrənilib.
araşdırma nəticələrinin dərc olunduğu “plos one” jurnalındakı məqalədə tədqiqat qrupunun rəhbəri prof. renato zenobinin xəstələrin nəfəs izinin öyrənilməsi ilə düçar olduqları xəstəliklərə dəqiq diaqnoz qoymağın mümkün olacağını bildirdiyi qeyd olunub. prof. yeni kəşfin xüsusilə ağciyər xəstəliklərindən əziyyət çəkən insanların müalicəsində effektiv ola biləcəyini deyib.
habelə alim nəfəs izinin bir neçə saniyə ərzində müəyyən olunduğunu, qan və sidik təhlilinin nəticələrinin öyrənilməsi üçün isə daha çox vaxt sərf olunduğunu vurğulayıb.
حظّچیلیك مكتبی
یازار : میرزه عبدالصمد ملکی | بؤلوم : اجتماعی+0 به یه ن
حظّچیلیك مكتبی
حظّچیلیك مكتبی «شخصی حظّی» اخلاق لازیملیغی و دَیَرینین منشأی بیلیر و قبول ائلهدیگی اخلاقی حؤكملری اونون اساسیندا ثابیت ائدیر. اخلاقلی بیر ایش گؤرَنین، آپاردیغی حظّین، ذاتی دَیَری وار و آیری سؤزله، سعادت هر شخصین داها چوخ حظّ آپارماسیندان عیبارتدیر.
بو اخلاق مكتبینین تابعلری، حظّین ذاتی دَیَره مالیك اولماسینی اینسانین طبیعی اولاراق حظّ آختارماسی و آغریدان قاچماسی ایله ثبوت ائتگه چالیشیبلار. هر فرد اوچون حظّ و سئوینج طلب اولوناندیر و هئچ كس اؤزو اوچون آغری و ناراحتلیق ایستهمز. بونا گؤره حظّین مطلوبیّت و ذاتی دَیَرینین منشأی، فرد اؤزودور.
نتیجهده اخلاقلی فاعیله حظّلی اولان ایشین، دَیَری وار و اونا آغریسی اولانین، دَیَری یوخدور. هابئله بیر یئره ییغیشامایان و بیر-بیریله ضیدّیتلی اولان ایشلرین هر هانسینین، اونون اوچون داها چوخ حظّی و یا داها آز آغریسی اولسا، او ایشین سئچیلمگه دَیَری وار.
چوخ ساده لؤح باخیشدا، شخصی حظّ، حاضیر حظّده خولاصه اولور. بو باخیشا گؤره، شخص بیر ایشین دَیَرینی بیلمك اوچون، او ایشین ایندی اونون اوچون حظّلی و یا آغریلی اولماغینا باخمالیدیر و بو ایشین گلهجكده اولان حظّ و یا آغریسینین، اونا دَیَر قویماقدا تأثیری یوخدور. آما اینسانین طبیعی اولاراق حظّ دالیسیجان اولماسینی قبول ائتسكده حظّی فقط حاضیر حظّه مخصوص ائتمگیمیز دوغرو دئییل.
حظّ مطلوب اولورسا، اَن چوخ حظّ داها مطلوب اولار، ایستر حاضیر حظّ اولسون و یا گلهجكده اله گلن حظّ اولسون. بلكه داها اوزون و داها شیدّتلی حظّ، بیر آز آغرییا دؤزماقلا اله گله بیلر و بلكه آز و حاضیر حظّلر اوزون آغریلارا سبب اولا بیلر.
اینسان عقل صاحیبی اولدوغو اوچون قارشیدا اولان حظّلر و آغریلارا دوشونه بیلر و داها چوخ حظّلی اولان ایشی سئچه بیلر. میثال اوچون ناخوشلوغو شیدّتلندیرن دادلی یئمكلرین سایی چوخدور. بعضاً ده موختلیف حظّلری الده ائتمك اوچون ضیدّیّت یارانار و اونلاری بیر یئرده الده ائتمك اولماز. میثال اوچون تنبللیكله علم اؤیرنمك حظّلری بیر یئره ییغیشمازلار.
بونا گؤره حظّچیلرین چوخو هر ایشین دَیَرینی موعیّنلشدیرمك اوچون، اوندان حاصیل اولان حظّ و آغرینی، و دَیَرلرین آراسینداكی موقاییسهده، اوندان علاوه، حظّلرین موقاییسهسی و اوستون حظّی موعیّنلشدیرمگی لازیم بیلیبلر. هابلئه اونلار ایشلردن حاصیل اولان حظّ و آغرینی موحاسیبه ائتمك اوچون بیر پارا معیارلار وئریبلر و بو یوللارلا موختلیف ایشلرین دَیَرینی موعیّنلشدیرمهنین مومكون اولماسینی ایدّعا ائدیبلر.
بو معیارلارا اساساً هر فرد، عمللرین ایندی و گلهجكدهكی بوتون حظّ و آغریلارینی نظرده آلماقلا، اوست-اوسته داها چوخ حظّلی اولان ایشی و یا هئچ اولماسا داها آز آغریسی اولان ایشی سئچمهلیدیر و بو ایشین دَیَری داها چوخدور.
حظّچیلرین بعضیسی، حظّین ذاتی دَیَرینه تأكید ائلهسهلر ده، حظّلرین هامیسینی برابر بیلمیرلر، بلكه نفس ساكینلیگی كیمی روحی حظّلری شهوت و جیسمی حظّدن یوخاری بیلیرلر.
حظّچیلر، حظّین طبیعی اولاراق اینسان اوچون دَیَرلی اولدوغونا تأكید ائلهمكله، اونون دَیَرینی طبیعی اولماسینا گؤره ذاتی بیلیرلر.
اونلار، طبیعی دَیَر دئیَنده، اینسان طبیعیتینین طلب ائتدیگی دَیَری نظرده توتورلار. آیری سؤزله، حظّچیلر اینسانین طبیعتینی حظّ آختاران و حظّین هئچ وضعیّتده اینسان اوچون نا مطلوب اولماسینا اینانیرلار. بونا گؤره حظّین طبیعی دَیَره مالیك اولماسینی دئییرلر.
البته عوام اینسانلار دونیا و مادّی مسألهلرله مشغول اولدوقلاری اوچون، حظّدن، جیسمی و مادّی حظّی تلقّی ائدرلر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azj_Latn azj_Latn azj_Latn azj_Latn azj_Latn ara_Arab pes_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab